**Ian Campbell** (\* 22. marec 1965, Nottingham, Spojené kráľovstvo), známy najmä pod umeleckým menom **Ice MC**, je raper a hudobník, ktorého kariéra dosiahla najväčší úspech v druhej polovici deväťdesiatych rokov.

Biografia
---------

Campbellovi rodičia pochádzajú z Jamajky, zatiaľ čo on vyrastal v Hyson Green v Nottinghame. Počas štúdia na vysokej škole dostal prezývku ICE ktorá sa stala súčasťou jeho kariéry.

Kariéra
-------

### Prvé albumy

V roku 1989 v Taliansku, stretol speváka a producenta Roberta Zanettiho, (známeho zo skupiny Savage). Ich prvý singel z roku 1989 vyšiel pod názvom „Easy" a bol komponovaný v hip house štýle. Stal sa úspešným takmer v celej Európe, kde dosahoval rebríček TOP 5 v Taliansku a TOP 3 v Nemecku. Ďalšie dve single, „Cinema" a „Scream" z albumu *Cinema* ktorý bol vydaný v druhej polovici roku 1990, boli taktiež úspešné. Jeho druhý album *My World* z roku 1991 ale už nebol taký úspešný.

### Najväčšie hity a úspech

Jeho tretí album, *Ice'n'Green*, bol vydaný v roku 1994 na čele zo speváčkou Alexiou. Obsahoval 3 najúspešnejšie skladby jeho kariéry a to „Think About the Way", „It's a Rainy Day" a „Take Away the Colour", ktoré zdolávali rekordné rebríčky po celom svete. Campbell prezentoval nový vzhľad a nový štýl pod ktorým vystupoval, išlo o takzvaný raggamuffin štýl. O rok neskôr vyšiel v poradí jeho štvrtý album, *Ice'n'Green - The Remix Album* ktorý v podstate obsahoval len rôzne remixy skladieb z predchádzajúceho albumu.

### Spolupráca s Masterboyom

V roku 1996, Ice MC opustil Zanettiho a Alexiu z dôvodu nezhôd medzi nimi. Krátko na to vydal nový album pod názvom *Dreadatour*, ktorý produkoval spoločne s Masterboyom. Hlavným hitom tohto albumu bola skladba „Give Me the Light", ale album nemal moc vysokú úspešnosť. Medzi týmto obdobím, Ice MC pracoval spoločne s Masterboyom na ich nevydanej skladbe „Busy Body". Neskôr v roku 1997 ale spoločne vydali skladbu „Energy".

Koncom roka 2002, sa rozhodol vrátiť sa do Talianska a opäť kontaktovať Zanettiho. Spoločne začali tvoriť a pripravovať nový album *Cold Skool*, ktorý bol vydaný na začiatku roka 2004.

Campbell je taktiež maliar, svoje diela predáva cez svoju osobnú webstránku.

Diskografia
-----------

### Albumy

* 1990 *Cinema* – DWA (Dance World Attack), CD, LP, MC
* 1991 *My World* – Polydor CD, LP, MC
* 1994 *Ice'n'Green* – DWA (Dance World Attack), Polydor, CD, LP, MC
* 1995 *Ice'n'Green* – The Remix Album" – DWA (Dance World Attack), Polydor, CD, LP, MC
* 1996 *Dreadatour* – Club Zone, CD, MC
* 2004 *Cold Skool* – DWA (Dance World Attack), CD

### Single

* 1989 „Easy"
* 1990 „Scream"
* 1990 „Cinema"
* 1990 „OK Corral!"
* 1991 „People"
* 1991 „Happy Weekend"
* 1992 „Rainy Days"
* 1993 „Take Away the Colour"
* 1994 „Think About the Way"
* 1994 „It's a Rainy Day"
* 1995 „Take Away the Colour ('95 Reconstruction)"
* 1996 „Give Me the Light"
* 1996 „Music for Money"
* 1997 „Let's Take It Easy"
* 2004 „It's a Miracle"

Referencie
----------

1. ↑

Zdroj
-----

*Tento článok je čiastočný alebo úplný preklad článku Ian Campbell (artist) na anglickej Wikipédii.*

Autoritné údaje: * BnF: 13922485b
* GND: 134679075
* ISNI: 0000 0000 7955 7936
* LCCN: no98024932
* VIAF: 4542385
* WorldCat: lccn-no98024932